ฆ่าในรพ.ราชวิถี พลเปลที่โดนไล่ออก ลากดาบฟันรปภ.ดับ
ทะเลาะเรื่องที่จอดรถ,หนุ่ม รปภ.รพ.ราชวิถี ถูกอดีตพนักงานเวรเปลคว้ามีดดาบฟันหัวและคอเหวอะหวะดับสยอง หลังคนร้ายฉุนถูกตักเตือนเรื่องจอดรถในที่ห้ามจอด ผบช.น.ระบุทราบตัวคนร้ายเตรียมขอศาลออกหมายจับ สั่งไล่ตรวจสอบกล้องหาเส้นทางหลบหนี,อดีตพนักงานเวรเปล รพ.ดังชักมีดฟันคอ รปภ.ดับสยองรายนี้ เปิดเผยขึ้นเมื่อเวลา 11.00 น. วันที่ 10 มิ.ย. ร.ต.อ.อิทธิพล มีศาสตร์ รอง สว. (สอบสวน) สน.พญาไท รับแจ้งเหตุมีผู้เสียชีวิตที่บริเวณประตูด้านหลัง รพ.ราชวิถี ซอยโยธี ถนนโยธี แขวงทุ่งพญาไท เขตราชเทวี กทม. จึงรายงานให้ผู้บังคับบัญชาทราบพร้อมรุดตรวจสอบพร้อม พล.ต.ท.ศานิตย์ มหถาวร ผบช.น. พ.ต.อ.นิติวัฒน์ แสนสิ่ง ผกก.สน.พญาไท เจ้าหน้าที่กองพิสูจน์หลักฐาน แพทย์นิติเวช รพ.รามาธิบดีและอาสามูลนิธิร่วมกตัญญู,ที่เกิดเหตุบนพื้นถนนภายใน รพ.ห่างจากป้อมยามประมาณ 50 เมตร พบศพนายสัญชาย วันงาม อายุ 30 ปี พนักงานรักษาความปลอดภัย (รปภ.) ของบริษัท ที.เอส.จี. สภาพศพนอนหงาย สวมชุดเครื่องแบบ รปภ.สีกรมท่า สวมรองเท้าหนัง มีบาดแผลถูกฟันที่ศีรษะและบาดแผลฉกรรจ์ที่ลำคอเลือดไหลนองพื้น ใกล้กันพบท่อนเหล็กยาว 1 ฟุตตกอยู่ เจ้าหน้าที่เก็บไว้เป็นหลักฐาน ก่อนนำเชือกมากั้นรักษาสภาพที่เกิดเหตุ กันบุคคลที่ไม่เกี่ยวข้องออกจากพื้นที่,สอบสวนนายเสถียร จันทร์แดง อายุ 45 ปี รปภ.ประจำจุดทางขึ้นสถาบันพยาธิวิทยา รพ.ราชวิถี ผู้เห็นเหตุการณ์ระบุว่า ก่อนเกิดเหตุเห็นคนร้ายขับรถยนต์มาจอดที่บริเวณห้ามจอดฝั่งตรงข้ามอาคารวิทยาลัยพยาบาลบรมราชชนนี นายสัญชายผู้ตายจึงเดินไปตักเตือนว่าเป็นจุดห้ามจอด แต่เหตุการณ์กลับบานปลายเมื่อทั้งสองเกิดมีปากเสียงกัน ก่อนผู้ตายจะเดินกลับไปที่ป้อมยาม ขณะที่คนร้ายคว้าเอามีดดาบออกมาจากรถเดินปรี่ตามเข้าไปเงื้อมีดขึ้นฟันหัว ปาดลำคอนายสัญชาย จากนั้นคนร้ายเดินกลับขึ้นไปที่รถอย่างใจเย็น ขณะที่ผู้ตายพยายามวิ่งคว้าท่อนเหล็กหวังเอาคืนแต่ล้มลงสิ้นใจกลางถนนดังกล่าว,พล.ต.ท.ศานิตย์กล่าวว่า จากการตรวจสอบทราบว่าผู้ก่อเหตุคือนายภัทรพงศ์ หรือต้อย เครือนาค อายุ 28 ปี อดีตพนักงานเวรเปล รพ.ราชวิถี ประจำสถาบันโรคผิวหนัง ถูกไล่ออกไปเมื่อปี 2559 เนื่องจากไม่มาทำงานบ่อยครั้ง วันนี้นายภัทรพงศ์ขับรถยนต์ฮอนด้า รุ่นแจ๊ส สีขาว ทะเบียน 6516 กรุงเทพมหานคร เข้ามาจอดแต่มีปากเสียงกันเรื่องที่จอดรถ นายภัทรพงศ์เดินกลับไปที่รถและหยิบมีดมาฟันนายสัญชายภายในป้อมยามได้รับบาดเจ็บสาหัสก่อนเสียชีวิต จากนั้นคนร้ายขับรถหลบหนีเลี้ยวซ้ายไปทางถนนพญาไท เจ้าหน้าที่อยู่ระหว่างตรวจสอบกล้องวงจรปิดเพื่อหาเส้นทางหลบหนี โดยยังไม่ตัดประเด็นใดทิ้ง เตรียมขอศาลออกหมายจับนำตัวคนร้ายมาดำเนินคดีตามกฎหมายต่อไป,ต่อมาพนักงานสอบสวน สน.พญาไท ยื่นคำร้องขอศาลอาญาออกหมายจับนายภัทรพงศ์ หรือต้อย เครือนาค ในข้อหาฆ่าผู้อื่นโดยเจตนา และพกพาอาวุธมีดไปในเมือง หมู่บ้าน ทางสาธารณะโดยไม่มี เหตุอันควร ศาลพิจารณาแล้วมีคำสั่งออกหมายจับนายภัทรพงศ์ เลขที่ 1374/2560 ลงวันที่ 10 มิ.ย.60
หนุ่ม รปภ.รพ.ราชวิถี ถูกอดีตพนักงานเวรเปลคว้ามีดดาบฟันหัวและคอเหวอะหวะดับสยอง หลังคนร้ายฉุนถูกตักเตือนเรื่องจอดรถในที่ห้ามจอด ผบช.น.ระบุทราบตัวคนร้ายเตรียมขอศาลออกหมายจับ สั่งไล่ตรวจสอบกล้องหาเส้นทางหลบหนี
ฟันคอ,รพ.ราชวิถี,มีดดาบ,สน.พญาไท,โรงพยาบาลราชวิถี,ข่าวทั่วไป